26/06/2013 | Administración LocalMunicipal
Oroso
Anuncio de bases de convocatoria

ANUNCIO En uso das facultades que me outorga o artigo 21.1. g) da Lei 7/1985, do 2 de abril, reguladora das bases do réxime local; artigo e o artigo 41.14. c) do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, por resolución da Alcaldía do 10/06/2013, aprobáronse as seguintes bases específicas e convocatoria para a selección por concurso-oposición dunha praza de traballador/a social, como persoal laboral no Concello de Oroso, incluída na oferta de emprego público do ano 2010: “PRIMEIRO.–APROBAR as estas bases específicas e a convocatoria para cubrir unha praza de traballador/a social do Concello de Oroso, incluída na oferta de emprego público do ano 2010: BASES QUE REXERÁN A CONVOCATORIA DE CONSOLIDACIÓN DE EMPREGO TEMPORAL PARA A SELECCIÓN POR CONCURSO-OPOSICIÓN DUNHA PRAZA DE TRABALLADOR/A SOCIAL, COMO PERSOAL LABORAL NO CONCELLO DE OROSO 1. SISTEMA DE PROVISIÓN. Concurso-oposición libre. Proceso de consolidación de emprego temporal en aplicación do disposto na disposición transitoria cuarta da Lei 7/2007, do 12 de abril, do Estatuto Básico do Empregado Público.2. OBXECTO DA CONVOCATORIA. O obxecto da convocatoria é a provisión en propiedade dunha praza de Traballador/a social, encadrada no GRUPO II de persoal laboral do convenio colectivo do persoal laboral do Concello de Oroso. A dita praza está incluída na oferta de emprego público do Concello de Oroso, para o exercicio 2010. A presente convocatoria regularase polas presentes bases e as bases xerais publicadas no BOP de data 30 de decembro de 2010. En caso de conflicto prevalecerán as presentes bases.3. DOTACIÓN ECONÓMICA. A correspondente o grupo II nivel de complemento de destino 20 e demais fixadas pola propia corporación a través dos orzamentos municipais e relación de postos de traballo.4. REQUISITOS DOS ASPIRANTES. a) Os sinalados na base quinta das bases xerais. b) Estar en posesión da diplomatura de traballo social, ou en condicións de obtela na data en que remate o prazo de presentación de instancias.5. DEREITOS DE EXAME. De acordo coa ordenanza reguladora dos dereitos de exame os aspirantes satisfarán a cantidade de 30,00 euros (trinta euros). 6. PRESENTACIÓN DE INSTANCIAS E DOCUMENTACIÓN. Deberá presentarse segundo o disposto na base cuarta das bases xerais coa documentación sinalada nesta. No seu caso, e para conseguir a exención da realización da proba de coñecemento da lingua galega: a) Certificado de acreditamento do coñecemento da lingua galega CELGA nivel 4 ou validación ao mesmo nivel, segundo o disposto na Orde do 16 de xullo de 2007 da Consellería de Presidencia.7. ADMISIÓN DE ASPIRANTES. Véxase a base sétima das bases xerais.8. TRIBUNAL CUALIFICADOR. Estará constituído por: Presidente: funcionario de carreira. Secretario: funcionario de carreira. Vocais: tres funcionarios de carreira ou persoal en réxime de dereito laboral fixo da Administración local. Nomearase igualmente os suplentes correspondentes.9. PROCESO SELECTIVO. A selección realizarase mediante o sistema de concurso-oposición, consistindo a primeira fase na oposición e a segunda na fase de concurso.9.1. FASE DE OPOSICIÓN (máximo 25 puntos). A oposición constará de tres exercicios, eliminatorios cada un deles, de modo que non poderán pasar ao seguinte exercicio os aspirantes que non alcanzaran a cualificación mínima establecida para cada un deles. PRIMEIRA PROBA. Obrigatoria e eliminatoria. Consistirá en contestar, no prazo máximo de unha hora, un cuestionario tipo test de 40 preguntas, con cinco de reserva adicionais, con catro respostas alternativas e unha soa correcta, sobre o contido do programa especificado no anexo II das bases. A puntuación determinarase atendendo a seguinte fórmula (de 0 a 10 puntos): N= (A-F/3)/4 (redondeada a dous decimais como máximo). Sendo N=nota final da proba; A=preguntas acertadas; F=preguntas falladas. Corresponderá ao tribunal sinalar a puntuación mínima precisa para superar a proba. SEGUNDA PROBA. Obrigatoria e eliminatoria. Caso práctico formulado por escrito, que consistirá na redacción dun informe social en relación co temario incluído no anexo II, parte específica, cunha puntuación máxima de 10 puntos, debendo acadar un mínimo de 5 puntos para superar a proba. O exercicio desenvolverase no prazo máximo de 60 minutos. Corresponderá ao tribunal determinar o nivel de coñecementos esixido para alcanzar a puntuación mínima. TERCEIRA PROBA. De coñecemento da lingua galega, só obrigatoria para aqueles aspirantes que non acreditasen documentalmente de acordo co disposto na base sexta. Consistirá na traducción directa e/ou inversa dun ou varios textos, en castelán e galego, facilitados polo tribunal, nun tempo máximo de 30 minutos. Este exercicio será cualificado de 0 a 5 puntos. Serán eliminados/as aqueles/as aspirantes que non obteñan a cualificación mínima de 2,5 puntos. Corresponderá ao tribunal determinar o nivel de coñecementos esixido para alcanzar a puntuación mínima. Os aspirantes que aporten o certificado esixido na base sexta acadarán a puntuación máxima neste apartado.9.2. FASE DE CONCURSO (máximo 10 puntos). Valoraranse os méritos determinados que veñan alegados e plenamente xustificados polos aspirantes que superasen a fase de oposición. No suposto de non constancia documental de méritos ou que esta sexa incompleta, imposibilitando ao tribunal a súa comprobación exacta ou determinación, non se terán en conta. As certificacións de realización de cursos só se valorarán se constan acreditados o número de horas de duración destes. No caso contrario obterase a puntuación mínima prevista no baremo de puntuacións por horas establecido. Os cursos sobre a mesma materia ou tema só se valorarán unha vez, por aquel que acredite maior número de horas. A prestación de servicios deberase acreditar mediante a presentación de todos os seguintes documentos: 1. Certificado emitido polo órgano competente dos servicios prestados no que se acredite claramente o posto de traballo desempeñado (denominación, grupo e/ou escala e subescala), a xornada laboral (completa ou tempo parcial) así como o número de meses e días de traballo prestados.2. Informe de vida laboral emitido pola Tesourería Xeral da Seguridade Social. Aos efectos destas bases, entenderase como: 1. “Administracións públicas”, as entidades relacionadas no artigo 3.2 do TR 3/2011 da lei 30/2007 de contratos do sector público.2. “Administración local”, as entidades relacionadas no artigo 3 da Lei 7/85 reguladora das bases do réxime local, así coma exclusivamente os seus organismos autónomos. Toda a documentación achegada deberá ser orixinal ou copias debidamente compulsadas. Méritos a estimar: 1.º.–Experiencia profesional (ata un máximo de 6,00 puntos): A puntuación outorgarase por meses efectivos de traballo a xornada completa. As contratacións a tempo parcial ratearanse segundo corresponda. O resto de días que non cheguen a 30, computaranse como un mes se son máis de 15 días. As puntuacións serán as seguintes: • Por servizos prestados na Administración local en postos de traballo de traballador social: 0,05 puntos/mes. • Por servizos prestados en outras administracións públicas en postos de traballo de traballador social: 0,025 puntos/mes.2.º.–Titulación adicional á esixida na convocatoria (máximo 2,00 puntos): • Licenciatura en Dereito, Psicoloxía, Antropoloxía, Filosofía.2 puntos. • Diplomatura en Educación Social, Relacións Laborais.1 punto.3.º.–Asistencia a xornadas e cursos organizados por administracións públicas ou homologadas polas mesmas, directamente relacionados coas materias que figuran no temario anexo da convocatoria (ata un máximo 1,5 puntos): – Ata 15 horas de duración: 0,05 puntos por curso. – De 15 a 50 horas de duración: 0,15 puntos por curso. – De 50 a 100 horas de duración: 0,30 puntos por curso. – Máis de 100 horas de duración: 0,75 puntos por curso.4.º.–Cursos relacionados coa Ofimática (Excel, Word, Access, sistema operativo ou equivalentes) e o programa da Xunta de Galicia de servicios sociais SIUSS (máximo 0,5 puntos): – Por cada curso de duración inferior a 15 horas: 0,05 puntos. – Por cada curso de duración igual ou superior a 15 horas ata 50 horas: 0,15 puntos. – Por cada curso de duración superior a 50 horas: 0,30 puntos.10. RESOLUCIÓN DO CONCURSO-OPOSICIÓN. A puntuación total de quen participe virá determinada pola suma dos puntos obtidos na fase de concurso e na fase de oposición, sempre que se teña superada a fase de oposición. Estarase ao disposto nas bases 11, 12 e 13 das bases xerais para a relación de aprobados, aportación de documentación e nomeamento e toma de posesión.11. RÉXIME DE RECURSOS. Contra a resolución de alcaldía que aprobe as presentes bases, que pon fin á vía administrativa, se poderá interpoñer recurso contencioso-administrativo ante os Xulgados do Contencioso-Administrativo, no prazo de dous meses, contados dende o día seguinte ó da publicación das presentes bases no Boletín Oficial da Provincia, segundo o art.46.1 da Lei 29/1998, do 13 de xullo, da xurisdicción contencioso-administrativa. Asemade poderase interpoñer recurso potestativo de reposición ante o alcalde-presidente, no prazo dun mes contado a partir do día seguinte da publicación das presentes bases no Boletín Oficial da Provincia (art.116, 117 e 48 da Lei 30/92, do 26 de novembro, do réxime xurídico das administracións públicas e do procedemento administrativo común). No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo (art.116 da Lei 30/92, do 26 de novembro, de réxime xurídico das administracións públicas e do procedemento administrativo común). ANEXO I.–MODELO DE INSTANCIA D./D.ª., co DNI n.º. e domicilio a efectos de notificacións en., CP., localidade. e teléfono., EXPOÑO: I. Que teño coñecemento da convocatoria públicada polo Concello de Oroso, mediante concurso-oposición, dunha plaza de Traballador/a Social no marco da consolidación do emprego temporal, por publicación no Boletín Oficial da Provincia do día. e no Boletín Oficial do Estado do día. II. Que estou en posesión de todos os requisitos esixidos nas bases de selección, que coñezo e acepto expresamente. Polo exposto, SOLICITO: Ser admitido/a ao correspondente proceso selectivo, aportando para estes efectos a documentación que se achega. Lugar e data Asdo.: DOCUMENTACIÓN QUE SE ACHEGA • (Doc. n.º ) SR. ALCALDE DO CONCELLO DE OROSO ANEXO II.–TEMARIO OPOSICIÓN TEMARIO XERAL 1. A Constitución Española. A Constitución como norma xurídica. Principios informadores da Constitución Española de 1978. Estrutura. A reforma constitucional.2. Os dereitos fundamentais da Constitución Española. A súa garantía e a súa suspensión.3. A Coroa e as súas funcións constitucionais. As Cortes Xerais. O Congreso dos Deputados e o Senado. Composición e funcións. A Lei, concepto e clases. O Defensor do Pobo.4. O Goberno. Composición, organización e funcións. Disposicións do executivo con forza de lei. O Poder Xudicial. O Tribunal Constitucional.5. A organización territorial do Estado. As comunidades autónomas. O Estatuto de Autonomía de Galicia. Organización e competencias. Institucións de Galicia.6. O Municipio: Concepto e elementos. A organización municipal. Órganos necesarios e competencias: o alcalde, tenentes de alcalde, o Pleno e a Xunta de Goberno Local. Órganos complementarios: Comisións Informativas e outros órganos.7. As fontes do Dereito Local. A Administración local na Constitución. O principio de autonomía local: significado, contido e límites. A potestade regulamentaria das entidades locais: regulamentos e ordenanzas. Procedemento de elaboración. O Regulamento orgánico. Os Bandos.8. O acto administrativo: concepto e clases. Elementos do acto: suxeitos, obxecto, causa, fin e forma. Eficacia e executividade do acto administrativo. Nulidade, anulabilidade e derrogación dos actos. Revogación e revisión de oficio.9. O procedemento administrativo: concepto e natureza. A Lei do réxime xurídico das administracións públicas e do procedemento administrativo común: ámbito de aplicación e principios informadores. Fases do procedemento: iniciación, ordenación, instrucións e terminación. Especial referencia ao silencio administrativo.10. Os recursos administrativos. Concepto, clases e requisitos. Materias impugnables, lexitimación e órgano competente. O recurso contencioso-administrativo. Xurisdición e actos impugnables.11. O procedemento administrativo local. O rexistro de entrada e saída de documentos. Requisitos de presentación dos documentos. Comunicacións e notificacións.12. O persoal ao servicio das Corporacións Locais: Clases e réxime xurídico. Dereitos, deberes, réxime disciplinario. Dereitos económicos e seguridade social. Réxime de incompatibilidades.13. As Facendas Locais: réxime xurídico. Clasificación dos ingresos. Os impostos locais: clases e réxime xurídico. TEMARIO ESPECÍFICO 14. A acción social. Concepto e etapas históricas. Política social. O estado de benestar. A crise do Estado de Benestar. Modelos alternativos.15. Evolución histórica do sistema público de servizos sociais. Principios xerais, configuración, niveis e áreas de actuación.16. Marco legal dos servizos sociais. Constitución Española, Estatuto de Autonomía e Lei de bases de réxime local. A Lei 13/2008, do 3 de decembro, de servizos sociais de Galicia 17. O sistema Galego de Servizos Sociais. Titulares do dereito de acceso aos servizos sociais. Dereitos e deberes das persoas en relación cos servizos sociais.18. Sistema Galego de Servizos Sociais. Obxecto e obxectivos. Estrutura. Niveis de intervención. Catalogo de servizos.19. Decreto 99/2012 de servizos sociais Comunitarios. Concepto, natureza, Principios, obxectivos, funcións e competencias. Programas básicos. Organización, equipamentos, prestacións e equipo técnico dos servizos sociais comunitarios.20. Niveis de atención. Os servizos sociais comunitarios básicos e específicos e servizos sociais comunitarios especializados. Concepto, funcións.21. Competencias da Comunidade Autónoma e municipais en materia de servizos sociais.22. Financiamento dos servizos sociais comunitarios. Caracterización de áreas sociais para a planificación de referencia das dotacións de servizos sociais comunitarios.23. Os Servizos sociais de Oroso. Programas, recursos e equipamentos.24. Equipo profesional dos servizos sociais e funcións segundo a normativa vixente 25. Lei 1/1999, do 5 de febreiro, pola que se modifica a Lei galega de medidas básicas para a inserción social. Antecedentes e fundamentación. Estrutura e contido. Normas de desenvolvemento. Modificacións coa entrada en vigor da Lei 13/2008 do 13 de decembro de servizos sociais de Galicia.26. A Renda de Integración Social de Galicia. Definicións, requisitos, prestacións. Os proxectos de inserción.27. A abordaxe de situación de emerxencia social dende os servizos sociais comunitarios. Axudas especificas. Definicións, requisitos.28. O sistema español de Seguridade Social. As pensións contributivas e as non contributivas.29. O programa de orientación, asesoramento e información: definición e fases de actuación.30. O programa de acollemento familiar na Comunidade Autónoma. Concepto, obxectivos, definicións e tipos de acollida.31. A Infancia e adolescencia. Normativa. Programas de actuación, servizos e recursos.32. Os malos tratos na infancia. Definición, tipoloxía. Prevención, detección e tratamento social. Os equipos técnicos do menor.33. A familia: definición do traballo social con familias e grupos. Enfoques e correntes actuais. Lei 3/2011, do 30 de xuño, de apoio á familia e á convivencia de Galicia.34. Situacións de desprotección para os/as menores: risco e desamparo. Definicións. Actuacións e protocolos de actuación. Servizo de apoio e educación familiar.35. Muller: políticas sociais actuais, recursos e prestacións.36. A igualdade entre homes e mulleres. Normativa vixente internacional, estatal e autonómica. A educación e a formación para a igualdade entre mulleres e homes e colaboración autonómica coas corporacións locais. A promoción da conciliación da vida persoal, familiar e laboral. Plans, programas e recursos de igualdade e conciliación do Concello de Oroso.37. A violencia de xénero, lexislación vixente a nivel internacional, nacional, e autonómica. Lei galega para a prevención e o tratamento integral da violencia de xénero. A orde de protección de vítimas de violencia doméstica. Protocolo de implantación. Teleasistencia móbil para vítimas de violencia de xénero.38. Discapacidades: normativa. Conceptos, necesidades e recursos. Axudas e subvencións. Plans de acción para persoas con discapacidade. Os procesos sobre a capacidade das persoas, medidas preventivas e ingresos involuntarios.39. O maltrato as persoas maiores ou adultas con discapacidade. Definición, tipoloxía. Prevención, detección e tratamento social. Guía de actuación coordinada contra o maltrato a persoas maiores ou con discapacidade.40. A Lei 39/2006, do 14 de decembro, de promoción da autonomía persoal e atención ás persoas en situación de dependencia. Normativa nacional e autonómica de desenvolvemento. Obxecto, definicións e principios. Os titulares do dereito.41. A valoración da dependencia. Graos de dependencia. Prestacións e catálogo de servizos de atención do Sistema para a autonomía e atención á dependencia. Procedemento de elaboración do PIA. Recoñecemento do dereito. Financiamento do sistema e aportación das persoas usuarias.42. Acción integradora dos niveis social, laboral e educativo e de lecer das persoas con discapacidade.43. As persoas maiores, aspectos sociais do avellentamento. Necesidades sociais Recursos e servizos de apoio. Plans de actuación. Os programas de avellentamento activo.44. A situación das minorías étnicas. Características. Necesidades. Recursos.45. A Lei 10/2011, do 28 de novembro, de acción voluntaria.46. Drogodependencias. Aspectos sociais. A prevención, o tratamento e a rehabilitación. Reinserción social.47. O servizo de axuda no fogar. Natureza. Definicións. Obxectivos. Persoas usuarias, profesionais que interveñen. Prestacións e tarefas. Formas de prestación do servizo. Organización. Normativa reguladora.48. Ordenanzas reguladoras do servizo de axuda no fogar e de teleasistencia domiciliaria no Concello de Oroso.49. O traballo social: fundamento, principios e funcións. O traballador/a social como membro dun equipo interdisciplinar.50. O traballo social: suxeito, obxecto e contido do traballo social.51. Obxectivos, etapas e metas do traballo social.52. Deontoloxía e principios éticos do traballo social. O segredo profesional. A protección de datos: ámbito, definicións e principios. Dereitos das persoas e regulamento.53. Os niveis de intervención. O proceso metodolóxico do traballo social. Investigación. Diagnóstico. Planificación. Execución. Avaliación. O proceso da planificación. Plan, programa e proxecto. A investigación no traballo social: características, procesos e fases.54. Técnicas aplicadas no traballo social. Instrumentos do traballo social.55. Os instrumentos documentais empregados en traballo social. Os soportes informáticos en traballo social. O sistema de información a usuarios/as de servizos sociais (SIUSS) e manual de traballo información e asesoramento en servizos sociais (MATIASS), Servizo galego de atención á dependencia (SIGAD)-Programa de asignación de recurso (PAR). 56. O informe social: definición, contidos, obxectivos, tipoloxía.57. O xenograma e o ecomapa. Definicións, obxectivos e simboloxía.58. A entrevista como técnica de traballo social: bases conceptuais e tipoloxías.59. O traballo social comunitario. definición, características e fases.60. A inspección dos servizos sociais. As obrigas das entidades. O RUEPSS (rexistro único de entidades prestadoras de servizos sociais) no marco do Decreto 99/2012. SEGUNDO.–Publica-lo texto íntegro das Bases e Convocatoria específica para cubri-la praza vacante no Boletín Oficial da Provincia e no taboleiro de edictos da Casa do Concello. TERCERO.–Publicar no Diario Oficial de Galicia e no Boletín Oficial do Estado un extracto da convocatoria, sendo a data de publicación no Boletín Oficial do Estado a que servirá para o computo do prazo para a presentación de instancias”. Oroso, 17 de xuño de 2013. O alcalde Manuel Mirás Franqueira